**Ա Մ Փ Ո Փ Ա Թ Ե Ր Թ**

<<Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգը հաստատելու մասին>> ՀՀ կառավարության որոշման նախագծի

|  |  |  |
| --- | --- | --- |
| **1. ՀՀ արդարադատության նախարարություն** | | 30.06.2023թ. |
| N /10.1/31466-2023 |
| 1. Նախագծի նախաբանում որպես լիազորող նորմերի՝ հղում է կատարվում «Հայաստանի Հանրապետության ջրի ազգային ծրագրի մասին» օրենքի 17-րդ հոդվածին, 19-րդ հոդվածի 1-ին մասին և Հայաստանի Հանրապետության կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշմանը: Այս առումով պետք է նկատել, որ հիշյալ իրավական ակտերին կատարված հղումները՝ որպես ներկայացված Նախագծի ընդունման իրավական հիմք, խնդրահարույց են այն համատեքստում, որ թեև վերաբերելի են քննարկվող հարաբերություններին, սակայն չեն հանդիսանում Նախագծի ընդունման համար լիազորող նորմեր:  Մասնավորապես, վերոնշյալ օրենքի 17-րդ հոդվածից բխում է, որ **ջրամատակարարման և ջրահեռացման ոլորտի խնդիրների լուծման ուղիները** սահմանվում են **ջրօգտագործման առանձին ոլորտների զարգացման ռազմավարություններով,** իսկ 19-րդ հոդվածի 1-ին մասի ուժով Հայաստանի Հանրապետության կառավարությունը լիազորված է՝ սահմանելու ոռոգման ոլորտի ռազմավարական զարգացման ծրագիրը, մինչդեռ հարկ է նկատել, որ ներկայացված նախագծով հաստատվում է ոչ թե ոռոգման ոլորտի ռազմավարական զարգացման ծրագիր, այլ Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգ (այսուհետ՝ Հայեցակարգ):  Ինչ վերաբերում է նախաբանում Հայաստանի Հանրապետության կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման վկայակոչմանը՝ անհրաժեշտ է նկատի ունենալ «Նորմատիվ իրավական ակտերի մասին» օրենքի (այսուհետ՝ Օրենք) 2-րդ հոդվածի 1-ին մասի 6-րդ կետը, որի համաձայն՝ ներքին (լոկալ) իրավական ակտը նորմատիվ իրավական ակտի հիման վրա և դրան համապատասխան ընդունված իրավական ակտ է, որը սահմանում է վարքագծի կանոն այն անձանց խմբի համար, որոնք դա ընդունող մարմնի հետ աշխատանքային, քաղաքացիաիրավական կամ վարչական հարաբերությունների մեջ են կամ օգտվում են դա ընդունող մարմնի ծառայություններից կամ աշխատանքներից: Հետևաբար, Նախագծի նախաբանից անհրաժեշտ է հանել տվյալ ներքին իրավական ակտին կատարված հղումը:  Ելնելով վերոգրյալից՝ Նախագծի նախաբանն անհրաժեշտ է վերանայել՝ հստակ և որոշակի նշելով այն **լիազորող նորմը,** որի հիման վրա և որի իրականացումն ապահովելու նպատակով Հայաստանի Հանրապետության կառավարությունը լիազորվում է հաստատելու Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգը: Սույն դիտարկումը բխում է Օրենքի 13-րդ հոդվածի 1-ին մասի պահանջից, որի համաձայն՝ **ենթաօրենսդրական նորմատիվ իրավական ակտն ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության****[6-րդ հոդվածի 2-րդ մասով](http://www.irtek.am/views/act.aspx?aid=150549) սահմանված լիազորող նորմեր:**  Միևնույն ժամանակ, Նախագծի նախաբանում «1-ին կետը» բառերն անհրաժեշտ է փոխարինել «1-ին մասը» բառերով: | | Ընդունվել է մասնակի:  Պարզաբանում՝ ՀՀ կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման հավելված 1-ի 78-րդ կետով ակնկալվել է հայեցակարգային մակարդակում սահմանել ոռոգման համակարգերի ինստիտուցիոնալ և կազմակերպչական զարգացման տեսլականը, որի հիման վրա հետագայում մշակել ոռոգման համակարգերի արդյունավետ կառավարման ռազմավարական ծրագիրը: Հաշվի առնելով նշվածը՝ Ջրային կոմիտեի կողմից մշակվել է սույն նախագիծը, որը պետք է հիմք հանդիսանա ոռոգման  համակարգերի  արդյունավետ  կառավարման  ռազմավարական  ծրագրի մշակման համար: |
| 2. Նախագծի 2-րդ կետում «նախագահին՝» բառից հետո առաջարկվում է լրացնել «սույն որոշումն ուժի մեջ մտնելուց հետո» բառերը, որպիսի պայմաններում առավել հստակ կլինի, թե Հայաստանի Հանրապետության տարածքային կառավարման և ենթակառուցվածքների նախարարության ջրային կոմիտեի նախագահի կողմից կատարման ենթակա հանձնարարականն ինչ ժամկետից է հաշվարկվելու: | | Ընդունվել է:  Լրամշակվել է: |
| 3. Հայեցակարգի 1-ին կետն առաջարկում ենք վերանայել՝ նկատի ունենալով այն, որ Նախագիծը մշակող մարմինը հիշատակված է Հայեցակարգի հիմնավորման մեջ: | | Ընդունվել է:  Խմբագրվել է: |
| 4. Հայեցակարգի 6-րդ կետի 3-րդ ենթակետը, որի համաձայն՝ ոռոգման ներտնտեսային համակարգը դիտարկվում է որպես **երրորդ կարգի ջրանցքներ կամ բաշխիչ ցանցեր,** անհրաժեշտ է վերանայել՝ համապատասխանեցնելով Ջրային օրենսգրքի 61.1-րդ հոդվածի դրույթներին, որոնց համաձայն՝ ոռոգման ներտնտեսային համակարգը տնտեսային ոռոգման համակարգերից, ինչպես նաև տեղական ջրաղբյուրներից սկիզբ առնող և միայն մեկ համայնքի ոռոգելի հողատարածքներին ոռոգման ջուր բաշխող համակարգ է **(չորրորդ կարգի ջրանցքներ կամ բաշխիչ ցանցեր)**: | | Ընդունվել է:  Լրամշակվել է: |
| 5. Հայեցակարգի 24-րդ կետում Կառավարության 2019 թվականի մարտի 7-ի N 212-Լ որոշմանը կատարված հղումը վերանայման կարիք ունի, քանի որ Կառավարության 2021 թվականի հունիսի 3-ի թիվ 927-Լ որոշմամբ վերջինս ուժը կորցրած է ճանաչվել: | | Ընդունվել է:  Խմբագրվել է: |
| 6. Հայեցակարգի 40-րդ կետից հետո նշված կետերի համարակալման հաջորդականությունն անհրաժեշտ է վերանայել՝ համապատասխանեցնելով Օրենքի 14-րդ հոդվածի պահանջներին: Բացի այդ, Հայեցակարգի 44-րդ կետի համարակալման առնչությամբ հարկ է նկատի ունենալ Օրենքի 14-րդ հոդվածի 5-րդ մասի դրույթները, համաձայն որոնց՝ կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով: | | Ընդունվել է:  Խմբագրվել է: |
| 7. Հայեցակարգի 8-րդ և 9-րդ գլուխները բաղկացած են միայն մեկ կետից: Այս կապակցությամբ հարկ է նկատի ունենալ, որ Օրենքի 14-րդ հոդվածի 6-րդ մասի հաշվառմամբ՝ ենթաօրենսդրական նորմատիվ իրավական ակտերի գլուխներում կարող են **միավորվել** բովանդակությամբ համասեռ **կետերը**: Բացի այդ, պետք է հաշվի առնել, որ Հայեցակարգի 8-րդ գլխում խոսք է գնում Հայեցակարգով առաջարկվող լուծումների ֆինանսական գնահատականի մասին, մինչդեռ 65-րդ կետը, ըստ էության, ֆինանսական գնահատականի մասին դրույթ չի պարունակում: | | Ընդունվել է:  Պարզաբանում՝ <<Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգը հաստատելու մասին>> ՀՀ կառավարության որոշման նախագծի 2-րդ կետով նախատեսվում է 6-ամսյա ժամկետում մշակել և Հայաստանի Հանրապետության կառավարության հաստատմանը ներկայացնել Հայաստանի Հանրապետության ոռոգման համակարգի արդյունավետ կառավարման և կայուն զարգացման միջոցառումների ծրագիրը, որի հաստատումից հետո հնարավոր կլինի տալ առաջարկվող լուծումների ֆինանսական գնահատականը: |
| 8. Հայեցակարգի 47-րդ կետում 2009թ. հունիսի 11-ի N 660-Ն որոշումը հիշատակելիս անհրաժեշտ է մեջբերել նաև որոշումն ընդունող մարմնի անվանումը՝ հիմք ընդունելով Օրենքի 18-րդ հոդվածի 6-րդ մասի դրույթները, որոնց համաձայն՝ ենթաօրենսդրական նորմատիվ իրավական ակտի կրճատ անվանումը հիշատակելիս դրանում հետևյալ հաջորդականությամբ ներառվում են այդ ակտն ընդունող մարմնի անվանումը, ընդունման տարին, ամիսը, ամսաթիվը, ակտի հերթական համարը, բնույթը և տեսակը: | | Ընդունվել է:  Լրամշակվել է: |
| **2. ՀՀ ֆինանսների նախարարություն** | | 26.05.2023թ. |
| N01/9-1/8251-2023 |
| 1. Չնայած Նախագծում ՋՕԸ-ների և «Ջրառ» ՓԲԸ-ի ներկա կառուցվածքը գնահատվել է ոչ արդյունավետ, սակայն «VI. Առաջարկվող լուծումներ» ընդամենը առաջարկվում է իրականացնել «Ջրառ» ՓԲԸ-ի և ՋՕԸ-ները վերակազմակերպելու հնարավորությունների վերաբերյալ ուսումնասիրություններ։ Մինչդեռ կարծում ենք, որ այս խնդիը պետք է դիտարկել առաջնահերթ։ | Ընդունվել է:  Պարզաբանում՝ Դիտարկումն ըստ էության ընդունվել է, սակայն առաջարկվում է ոռոգման ոլորտի զարգացման ռազմավարական փաստաթղթի մշակման շրջանակներում նախատեսել խորհրդատվական ծառայության աջակցությամբ ոլորտի համապարփակ ուսումնասիրություն, խնդիրների վերհանում, այդ թվում՝ ջրամատակարար և ջրօգտագործող կազմակերպությունների վերակազմակերպման խնդրի դիտարկում: | |
| 1. Սակագնային քաղաքականության մասով առաջարկվում է կարճաժամկետ փուլում ձեռնպահ մնալ ոռոգման ջրի դիմաց սահմանված վճարի վերանայումից (բարձրացումից)՝ հաշվի առնելով սոցիալական բաղադրիչը և միջնաժամկետ փուլում նոր վերանայել ոռոգման ջրի դիմաց սահմանված վճարի չափը։ Այդ կապակցությամբ կարծում ենք, որ այս փուլում կարելի է քննարկել ինչպես «Ջրառ» ՓԲԸ-ի, այնպես էլ ՋՕԸ-ների սակագների/վճարների չափերի վերանայման հարցը՝ սահմանելով ինքնածախսածածկող մակարդակներ։ Իսկ պետական բյուջեից սուբսիդավորման տարբերակը կիրառել միայն ՋՕԸ-ների նկատմամբ, այն փոխկապակցելով առանձին արդյունքային ցուցանիշների հետ (օրինակ վաճառված և հասույթ ձևավորած ոռոգման ջրի ծավալի հետ)։ | Ընդունվել է:  Պարզաբանում՝ Դիտարկումն ըստ էության ընդունվել է, սակայն առաջարկվում է ոռոգման ոլորտի զարգացման ռազմավարական փաստաթղթի մշակման շրջանակներում անդրադառնալ ոռոգման ջրամատակարարման սակագների/վճարների չափերի վերանայման հարցին, այդ թվում՝ ինքնածախսածածկող մակարդակներ, տարբերակված սակագներ/վճարներ սահմանելու խնդիրներին: | |
| 3. Առաջարկում ենք քննարկել նաև ՋՕԸ-ների կողմից իրացվող ոռոգման ջրի վճարների չափերը հանրային ծառայությունները կարգավորող հանձնաժողովի կողմից սահմանելու տարբերակը։ | Ընդունվել է:  Պարզաբանում՝ Դիտարկումն ըստ էության ընդունվել է, սակայն առաջարկվում է ոռոգման ոլորտի զարգացման ռազմավարական փաստաթղթի մշակման շրջանակներում կհստակեցվեն ջրօգտագործող ընկերությունների կարգավիճակը և ըստ այդմ անդրադարձ կկատարվի հանրային ծառայությունները կարգավորող հանձնաժողովի կողմից ոռոգման ջրի վճարները սահմանելու տարբերակին: | |
| 4. Նախագծում անդրադարձ չի կատարվել Արփա-Սևան ջրային համակարգին և առկա խնդիրներին։ | Ընդունվել է:  Լրամշակվել է:  Ներկայումս Համաշխարհային բանկի հետ ուսումնասիրվում է Որոտան-Արփա-Սևան ջրային համակարգի հետագա շահագործման և պահպանման խնդիրները, այդ թվում՝ դիտարկվում են հավատարմագրայի կառավարչի կամ պետական լիազոր մարմնի կողմից կառավարման հնարավորությունները: | |
| 5. Հայեցակարգի «Առաջարկվող լուծումներ» բաժնում ներկայացված են կարճաժամկետ և միջնաժամկետ հատվածում իրականացման ենթակա մի խումբ միջոցառումներ, որոնք ենթադրում են ֆինանսական միջոցների հատկացման անհրաժեշտություն: Բացի այդ, ներկայացված են հրատապ լուծում պահանջող միջոցառումներ ինչպես պետական բյուջեի միջոցների հաշվին, այնպես էլ միջազգային ֆինանսական կազմակերպությունների աջակցությամբ՝ վարկային և դրամաշնորհային միջոցների ներգրավմամբ, սակայն դրանք տարանջատված չեն ֆինանսավորման աղբյուրներով, իսկ «Ֆինանսական գնահատական» բաժնում ներկայացված չեն առաջարկվող լուծումների ֆինանսական գնահատականները՝ հիմնավորված խոշորացված ցուցանիշներով, ինչը հնարավորություն կտա կանխատեսել բարեփոխումների բեռը ՀՀ պետական բյուջեի վրա և դրանից բխող իրականացման իրատեսականությունը:  Ուստի առաջարկում ենք Հայեցակարգը լրացնել բարեփոխումների համար կանխատեսելի, խոշորացված ցուցանիշների հիման վրա հաշվարկված ֆինանսական և ոչ ֆինանսական արդյունքային ցուցա¬նիշներով՝ «Ծրագիր արդյունքների համար» սկզբունքի կիրառմամբ: | Ընդունվել է:  Պարզաբանում՝ <<Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգը հաստատելու մասին>> ՀՀ կառավարության որոշման նախագծի 2-րդ կետով նախատեսվում է 6-ամսյա ժամկետում մշակել և Հայաստանի Հանրապետության կառավարության հաստատմանը ներկայացնել Հայաստանի Հանրապետության ոռոգման համակարգի արդյունավետ կառավարման և կայուն զարգացման միջոցառումների ծրագիրը: Նախագծի ընդունումից հետո միջոցառումների մշակման ժամանակ կնախատեսվեն առաջարկվող լուծումների ֆինանսական գնահատականները: | |
| **3. ՀՀ շրջակա միջավայրի նախարարություն** | | 26.04.2023թ. |
| N 1/14.2/7449-2023 |
| 1. 8-րդ և 9-րդ կետրում ներկայացված խորքային հորերի թվային տվյալների միջև առկա է անհամապատասխանություն, ինչը ճշգրտման անհրաժեշտություն ունի | Ընդունվել է:  Լրամշակվել է: | |
| 2. 19-րդ կետը խմբագրման անհրաժեշտություն ունի, քանի որ կետում անդրադարձ է կատարվում ոռոգման համակարգում ջրի կորուստների մակարդակներին, իսկ որպես ջրի կորուստների առաջացման պատճառներ նշվում են ոռոգելի բազմաթիվ հողակտորների փոքր չափերը, տվյալ հողատեսքի համար ոչ արդյունավետ մշակաբույսերի ընտրությունն ու խայտաբղետությունը, ջրի պահանջարկի և ոռոգման ժամանակացույցի պլանավորման հիմնավորված չափանիշների ու ընթացակարգի կանոնակարգերը, ինչը անարդյունավետ ջրօգտագործում է, այլ ոչ թե ոռոգման համակարգում ջրի կորուստ, | Ընդունվել է:  Խմբագրվել է: | |
| 3. 22-րդ կետի «տվյալների հեռահար փոխանցման հնարավորությամբ ջրաչափական համակարգերի» բառերը փոխարինել «տվյալների առցանց փոխանցմամբ ջրահաշվիչ (ջրաչափիչ) սարքեր» բառերով՝ համաձայն Ջրային օրենսգրքի, | Ընդունվել է:  Խմբագրվել է: | |
| 4. 35-րդ կետում նշված է, որ «Ելնելով նկարագրված նախապատմությունից, հայեցակարգում սահմանված խնդիրները լուծելու և նպատակներին հասնելու համար առաջարկվում է ձեռնպահ մնալ ոռոգման համակարգում արմատական փոփոխություններ կատարելուց և գոյություն ունեցող համակարգն ամբողջությամբ կազմալուծելու և նորը ստեղծելու նպատակից։», ինչպես նաև ողջ նախագծում ՋՕԸ-ին վերաբերող մասերում նշվում է միայն ՋՕԸ-ի վերակազմավորման մասին, սակայն 43-րդ կետի 5-րդ ենթակետում առաջարկվում է իրականացնել օրենսդրական փոփոխություններ ՋՕԸ-երի վերակազմակերպման և լուծարման գործընթացների հստակեցման համար։ Այս դեպքում հասկանալի չէ օրենսդրական փոփոխությունների կատարումը ՋՕԸ-ի լուծարման համար, քանի որ դա ոռոգման ոլորտի արմատական փոփոխություն է, | Չի ընդունվել:  Ոռոգման համակարգում արմատական փոփոխություններ կատարելուց և գոյություն ունեցող համակարգն ամբողջությամբ կազմալուծելու և նորը ստեղծելու նպատակից ձեռնպահ մնալու առաջարկով չի սահմանափակվում ՋՕԸ-երի վերակազմակերպման և լուծարման գործընթացները կարգավորող օրենսդրության բարեփոխումների անհրաժեշտությունը՝ համապատասխան ընթացակարգերը հստակեցնելու նպատակով: | |
| 5. 37-րդ կետի 3.10-րդ ենթակետից բխում է կոնկրետ իրավական ակտերի մշակում, ուստի անհրաժեշտ է ներկայացնել ապագա իրավական ակտի նպատակները, կարգավորման առարկան, վերջինիս կիրարկման արդյունքում ենթադրվող հետևանքների վերլուծությունը, | Ընդունվել է:  Պարզաբանում՝ <<Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգը հաստատելու մասին>> ՀՀ կառավարության որոշման նախագծի 2-րդ կետով նախատեսվում է 6-ամսյա ժամկետում մշակել և Հայաստանի Հանրապետության կառավարության հաստատմանը ներկայացնել Հայաստանի Հանրապետության ոռոգման համակարգի արդյունավետ կառավարման և կայուն զարգացման միջոցառումների ծրագիրը: Նախագծի ընդունումից հետո միջոցառումների մշակման ժամանակ կնախատեսվեն նախագծի ընդունմամբ պայմանավորված օրենսդրական փոփոխությունները և կամրագրվի դրանց նպատակը, կարգավորման առարկան և ակնկալվող արդյունքը: | |
| 6. առաջարկվող լուծումների հիմնական մեխը ինստիտուցիոնալ բարեփոխումներն են, մինչդեռ հայեցակարգով առաջարկվող լուծումները պետք է լինեն հստակ ձևակերպված և միտված հայեցակարգով ներկայացված խնդիրների լուծմանը, այս առումով անհրաժեշտ է հստակեցնել ներկայացված որոշ լուծումներ, մասնավորապես՝ «ուսումնասիրել և առաջարկություններ ձևավորել ոռոգման ջրի պլանավորման ավտոմատացման հնարավորությունների վերաբերյալ», «ուսումնասիրել ներկայում գործող «Ջրառ» ՓԲԸ-ն վերակազմակերպելու և ըստ ջրավազանային/հիդրոմիավորների անբաժանելիության սկզբունքի նոր ջրառ ընկերություններ ձևավորելու հնարավորությունը՝ վերլուծելով նախկին փորձը» և այլն, | Ընդունվել է:  Պարզաբանում՝ <<Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգը հաստատելու մասին>> ՀՀ կառավարության որոշման նախագծի 2-րդ կետով նախատեսվում է 6-ամսյա ժամկետում մշակել և Հայաստանի Հանրապետության կառավարության հաստատմանը ներկայացնել Հայաստանի Հանրապետության ոռոգման համակարգի արդյունավետ կառավարման և կայուն զարգացման միջոցառումների ծրագիրը, որով կհստակեցվեն առաջարկվող լուծումները: | |
| 7. օգտագործվում են կարճաժամկետ, միջնաժամկետ, երկարաժամկետ բառերը, սակայն չի հստակեցվում ի՞նչ ժամանակահատվածի մասին է խոսքը, | Ընդունվել է:  Պարզաբանում՝ <<Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգը հաստատելու մասին>> ՀՀ կառավարության որոշման նախագծի 2-րդ կետով նախատեսվում է 6-ամսյա ժամկետում մշակել և Հայաստանի Հանրապետության կառավարության հաստատմանը ներկայացնել Հայաստանի Հանրապետության ոռոգման համակարգի արդյունավետ կառավարման և կայուն զարգացման միջոցառումների ծրագիրը: Նախագծի ընդունումից հետո միջոցառումների ծրագրի մշակման ժամանակ կհստակեցվեն կարճաժամկետ, միջնաժամկետ, երկարաժամկետ միջոցառումները: | |
| 8. բոլոր պարբերություններն անհրաժեշտ է համարակալել (մասնավորապես՝ 26-րդ, 28-րդ, 29-րդ, 35-րդ կետեր և այլն)՝ համաձայն «Նորմատիվ իրավական ակտերի մասին» օրենքի, | Ընդունվել է: Խմբագրվել է: | |
| Միաժամանակ հայտնում եմ, որ համաձայն «**Շրջակա միջավայրի վրա ազդեցության գնահատման և փորձաքննության մասին»** օրենքի 14-րդ հոդվածի՝ հայեցակարգը ենթակա է ռազմավարական գնահատման և փորձաքննության: | Ընդունվել է:  Պարզաբանում՝ ջրային ոլորտի ռազմավարությունն ակնկալվում է մշակել առաջիկայում, որում ներգրավված կլինեն բոլոր շահագրգիռ գերատեսչությունները և դրա արդյունքում մշակվելիք ոլորտային ռազմավարական փաստաթուղթը կներկայացվի շրջակա միջավայրի վրա ազդեցության գնահատման և փորձաքննության։ | |
| **4. ՀՀ էկոնոմիկայի նախարարություն** | | 27.04.2023թ. |
| N 01/7421-2023 |
| Նախագծի 16-րդ կետի 6-րդ ենթակետում խոշոր գյուղատնտեսական հողակտորների մակերեսի չափը նշված է 100 հա և ավելի, որը լրացուցիչ հիմնավորման կարիք ունի։ | Ընդունվել է: Խմբագրվել է: | |
| Նախագծի 42-րդ կետի 9-(բ) ենթակետի՝ Միջնաժամկետ փուլում վերանայել ոռոգման ջրի դիմաց սահմանված վճարի չափի վերաբերյալ առաջարկում ենք հիմնավորել և ապահովել հետագա հանրային իրազեկումը։ | Ընդունվել է:  Պարզաբանում՝ Դիտարկումն ըստ էության ընդունվել է, սակայն առաջարկվում է ոռոգման ոլորտի զարգացման ռազմավարական փաստաթղթի մշակման շրջանակներում անդրադառնալ ոռոգման ջրամատակարարման սակագների/վճարների չափերի վերանայման հարցին, այդ թվում՝ ինքնածախսածածկող մակարդակներ, տարբերակված սակագներ/վճարներ սահմանելու խնդիրներին: Սակագների/վճարների վերանայման անհրաժեշտության դեպքում համապատասխան գործընթացի շրջանակներում սահմանված կարգով կապահովվի հանրային իրազեկումը: | |
| **5․ Հանրային ծառայությունները կարգավորող հանձնաժողով** | | 20.04.2023թ. |
| N ԳԲ/34.3-Մ2-2/1299-2023 |
| Նախագծի 2-րդ կետն անհրաժեշտ է հանել՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի 6-րդ մասի պահանջները, որոնց համաձայն՝ անհատական իրավական ակտն ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից, որոնց ուղղված է ակտը, եթե օրենքով այլ կարգ սահմանված չէ: | Չի ընդունվել:  Պարզաբանում՝ <<Հայաստանի Հանրապետության ոռոգման համակարգի արդյունավետ կառավարման և կայուն զարգացման հայեցակարգը հաստատելու մասին>> ՀՀ կառավարության որոշման նախագծի 2-րդ կետով նախատեսվում է 6-ամսյա ժամկետում մշակել և Հայաստանի Հանրապետության կառավարության հաստատմանը ներկայացնել Հայաստանի Հանրապետության ոռոգման համակարգի արդյունավետ կառավարման և կայուն զարգացման միջոցառումների ծրագիրը: | |
| **6․ ՀՀ կադաստրի կոմիտե** | | 18.04.2023թ. |
| N ՍԹ/5109-2023 |
| Ոռոգման համակարգերի վերաբերյալ թեմատիկ տարածական տվյալները ազգային գեոպորտալում արտացոլելու համար առաջարկում ենք Նախագծում նախատեսել դրույթ այդ տարածական տվյալների ստանդարտների և ստանդարտացման ուղեցույցների մշակման վերաբերյալ: | Ընդունվել է:  Պարզաբանում՝ նախատեսվում է տարածական տվյալների ստանդարտների և ստանդարտացման ուղեցույցների մշակման վերաբերյալ դիմել լիազոր մարմնին՝ ստանդարտացման տարեկան միջոցառումների ծրագերում ներառելու խնդրանքով: | |
| **7. ՀՀ Արագածոտնի մարզպետարան** | | 17.04.2023թ. |
| N 01/2/01853-2023 |
| Առաջարկություններ և առարկություններ չունենք: |  | |
| **8. ՀՀ Արարատի մարզպետարան** | | 17.04.2023թ. |
| N 01//02232-2023 |
| Առաջարկություններ, առարկություններ չկան: |  | |
| **9.** **ՀՀ Արմավիրի մարզպետարան** | | 12.04.2023թ. |
| N 01/8.1/02527-2023 |
| Դիտողություններ և առաջարկություններ չկան։ |  | |
| **10.** **ՀՀ Գեղարքունիքի մարզպետարան** | | 18.04.2023թ. |
| N 01//2710-2023 |
| Առաջարկություններ չունենք: |  | |
| **11.** **ՀՀ Կոտայքի մարզպետարան** | | 11.04.2023թ. |
| N 01/05.3/02224-2023 |
| Առաջարկություններ չունենք: |  | |
| **12.** **ՀՀ Լոռու մարզպետարան** | | 11.04.2023թ. |
| N 01/105,3,2/02680-2023 |
| Առաջարկություններ չկան: |  | |
| **13.** **ՀՀ Շիրակի մարզպետարան** | | 11.04.2023թ. |
| N 01//03395-2023 |
| Հավանություն ենք տալիս որոշման նախագծի ընդունմանը, որի արդյունքում կապահովվի ջրային համակարգերի արդյունավետ օգտագործումը և շահագործումը, կստեղծվեն վերականգնման ու պահպանման տնտեսական խթաններ, կսահմանվեն ֆինանսական օգնության տրամադրման նպատակահարմարությունը։ |  | |
| **14.** **ՀՀ Սյունիքի մարզպետարան** | | 17.04.2023թ. |
| N 01//02679-2023 |
| Դիտողություններ ու առաջարկություններ չկան: |  | |
| **15.** **ՀՀ Վայոց ձորի մարզպետարան** | | 19.04.2023թ. |
| N 01/11.2/2739-2023 |
| Առարկություններ և առաջարկություններ չկան: |  | |
| **16.** **ՀՀ Վայոց ձորի մարզպետարան** | | 18.04.2023թ. |
| N 01//01808-2023 |
| Առաջարկություններ չկան: | |  |